Document ID: /roh_data/filtered/fineweb-2-filterrobots_roh.jsonl.gz/23936

Engiadina - Votaziun enturn dumondas da fusiun ha lieu
La posiziun da la suprastanza dal cussegl cumön ha provocà in'ulteriura discussiun davart la nizzaivladad da la votaziun dals 18 d'october. Ils cussegliers èn dentant restà tar l'opiniun da far la votaziun ed han deliberà la missiva cun 25 encunter 6 vuschs.
La populaziun duai decider davart l’iniziativa da la PPS che vul che tut las activitads en connex cun ina fusiun vegnan sistidas uschè lunsch che la populaziun nun ha decidì da principi per ni cunter ina tala. Plinavant duai la populaziun dir sche il circul duai elavurar ina basa da discussiun e decisiun per ina fusiun da tut las 11 vischnancas en Engiadin’Ota ed actualisar ina analisa or da l’onn 2010.